PRIENŲ RAJONO SAVIVALDYBĖS administracijos

socialinės paramos skyrius

Biudžetinė įstaiga, Laisvės a. 12, LT-59126 Prienai,

tel. +370 319 61 161, el. p. soc.rupyba@prienai.lt

Duomenys kaupiami ir saugomi Juridinių asmenų registre, kodas 288742590

____________________________________________________________________________

Prienų rajono savivaldybės tarybai

SPRENDIMO „DĖL PRIENŲ RAJONO SAVIVALDYBĖS GYVENTOJŲ MOKĖJIMO UŽ SOCIALINES PASLAUGAS PRIENŲ RAJONO SAVIVALDYBĖJE TVARKOS APRAŠO PATVIRTINIMO“ PROJEKTO

AIŠKINAMASIS RAŠTAS

Sprendimo projekto tikslai ir uždaviniai:

Sprendimo projekto tikslas – įgyvendinti Socialinių paslaugų įstatymo ir Mokėjimo už socialines paslaugas tvarkos aprašo, patvirtinto Lietuvos Respublikos socialinės apsaugos ir darbo ministro 2024 m. birželio 11 d. įsakymu Nr. A1-397 „Dėl Mokėjimo už socialines paslaugas tvarkos aprašo patvirtinimo“ (įsigaliojo 2024-07-01), nuostatas.

Uždaviniai: patvirtinti naujos redakcijos Mokėjimo už socialines paslaugas Prienų rajono savivaldybėje tvarkos aprašą; pripažinti netekusiu galios Prienų rajono savivaldybės tarybos 2022 m. spalio 27 d. sprendimą Nr. T3-302 ,,Dėl Mokėjimo už socialinės paslaugas Prienų rajono savivaldybėje tvarkos aprašo patvirtinimo“.

Siūlomos teisinio reguliavimo nuostatos:

Sprendimo projektu siekiama įgyvendinti Lietuvos Respublikos Seimo 2023 m. gruodžio 14 d. priimto Lietuvos Respublikos socialinių paslaugų įstatymo Nr. X-493 pakeitimo įstatymo Nr. XIV-2357 nuostatas. Nuo 2024 m. liepos 1 d. įsigalioja Socialinių paslaugų įstatymo (toliau – Įstatymo) pakeitimai, o su jais susiję ir kiti Įstatymo įgyvendinamieji teisės aktai. Tuo pagrindu buvo parengtas naujas Mokėjimo už socialines paslaugas tvarkos aprašas, patvirtintas Lietuvos Respublikos socialinės apsaugos ir darbo ministro 2024 m. birželio 11 d. įsakymu Nr. A1-397 „Dėl Mokėjimo už socialines paslaugas tvarkos aprašo patvirtinimo“, ir naujai reglamentuota mokėjimo už socialines paslaugas tvarka. Savivaldybės tarybai atitinkamai numatyta priimti įgyvendinamuosius teisės aktus.

Laukiami rezultatai:

Naujos redakcijos Mokėjimo už socialines paslaugas Prienų rajono savivaldybėje tvarkos aprašas atitiks pasikeitusius socialinių paslaugų poreikio nustatymą reglamentuojančius Socialinės apsaugos ir darbo ministerijos teisės aktus.

Patikslinus nuostatas, asmenims, kurie gauna individualios pagalbos teikimo išlaidų kompensaciją, mokėjimo už socialinės priežiūros ir dienos globos paslaugas dydis asmeniui nustatomas atsižvelgiant į šią kompensaciją. Taip pat numatyta, kaip mokama už ne visą dieną ar trumpiau nei vieną kalendorinį mėnesį teikiamas socialines paslaugas bei kaip mokama už socialines paslaugas, kai socialinių paslaugų kaina viršija savivaldybės tarybos nustatytą maksimalų socialinių paslaugų išlaidų finansavimo savivaldybės teritorijos gyventojams dydį. Papildyta subjektais, galinčiais gauti pagalbos pinigus – nuolatiniais globotojais ir šeimynomis, patikslinta pagalbos pinigų mokėjimo tvarka. Nustatyta mokėjimo už laikino atokvėpio paslaugą tvarka; patikslinta mokėjimo už trumpalaikę ir ilgalaikę socialinę globą tvarka; finansinių galimybių vertinimas, pajamų ir turto apskaičiavimas (vertinamo turto laikotarpis 24 mėnesiai, apskaičiuojant asmens turimo turto vertės normatyvui taikomas turto normatyvas asmeniui – 50 kvadratinių metrų naudingojo būsto ploto) ir kt.

Lėšų poreikis ir šaltiniai:

Nėra. Socialinių paslaugų finansavimo šaltiniai – asmens mokama dalis, nustatyta vadovaujantis teisės aktais, savivaldybės ar valstybės biudžeto lėšos.

Kiti sprendimui priimti reikalingi pagrindimai, skaičiavimai ar paaiškinimai:

Nėra.

Lyginamasis variantas:

Nėra.

Vedėja	Sandra Mekionienė